|  |  |  |  |
| --- | --- | --- | --- |
| Vår saksbehandler:  Avdeling for fagopplæring, Monika Thollefsen  Tlf: 932 20 431 E-post: mot@udir.no   |    |    | Dato: 10.04.2019 Referanse: 2019/153  |
|   |   |   |   |

**Innkalling til RÅDSMØTE I FAGLIG RÅD FOR DESIGN OG TRADISJONSHÅNDVERK**

Onsdag 24. april 2019, Utdanningsdirektoratet, Schweigaards gate 15B

Møtestart kl. 10.00. Lunsj 11.00. mellompause kl. 13.30. Møteslutt kl 16.00

|  |  |  |
| --- | --- | --- |
|   | **Fra arbeidstakersiden**  | **Fra arbeidsgiversiden**  |
| **Deltakere**  | Roald Njåstad, Fellesforbundet Elise Henden, Fagforbundet Einar Hanisch, YS   | Solveig Grinder, NHO Lise Fjeld, Spekter Nils Marius Johansen, Spekter Maja Leonardsen Musum, Virke  |
|   | **Fra skoleverket/skoleeier**  | **Andre organisasjoner**  |
|   | Marianne Monsrud, Utdanningsforbundet Svein Røed, Utdanningsforbundet Bjørn Arne Nordahl, Skolenes Landsforbund Jørn Olav Bekkelund, KS  | Mattias Harr, Sami Duodji  Inger Smedsrud, Norsk håndverksinstitutt Amalie Uchenna Odu, Elevorganisasjonen Hildegunn Bjørgen, Kulturrådet  |
|   | **Meldt forfall**  | **Utdanningsdirektoratet**  |
|   | Sylvi Berg og vara, KS | Monika Thollefsen, avdeling for fagopplæring,  Marianne Westbye, avdeling for læreplan videregående og voksenopplæring Sølvi Wangen, avdeling for læreplan videregående opplæring   |

**Dagsorden for rådsmøte i FRDT, onsdag 24. april 2019:**

|  |  |  |
| --- | --- | --- |
| 12.2.2019 | Godkjenning av innkalling   |   |
| 13.2.2019 | Skisser til nye læreplaner for Vg1 - andre åpne innspillsrunde |  |
| 14.2.2019 | Høring – forslag til nye læreplaner for grunnskolen og de gjennomgående fagene i videregående opplæring: Kunst og håndverk, utdanningsprogramspesifikk del i matematikk og engelsk |  |
| 15.2.2019 | Fylkesbesøk  |   |
| 16.2.2019 | Revidert søknad om endringer i struktur for møbeltapetsererfaget |   |
| 17.2.2019 | Fordypninger i Vg3/ opplæring i bedrift |  |
| 18.2.2019 | Behovskartlegging for 2019 – læremiddelutvikling i smale fagområder innen yrkesfaglige utdanningsprogram |  |
| 19.2.2019 | Gjennomgang av lærefag opprettet siden 2010 – spørsmål om repslagerfaget |  |
| 20.2.2019 | Orienteringssaker * Seminaret på Sundvollen
* Læreplanarbeidet for Vg2 og Vg3
* Henvendelse fra Arbeidstilsynet

  |   |

|  |  |
| --- | --- |
| **Saksliste:**  |   |
|   |   |

**12.2.19 Godkjenning av innkalling og dagsorden til rådsmøte**

*Forslag til vedtak:*
*Faglig råd for design og tradisjonshåndverk godkjenner innkalling og dagsorden*

**13.2.19 Skisser til nye læreplaner for Vg1**

Utdanningsdirektoratet deler skisser til nye læreplaner for Vg1 yrkesfaglige utdanningsprogram. Det blir mulig å komme med innspill til skissene fra 1. april til 1. mai.

Læreplanene består av tre deler:

1. Om faget
* Fagets relevans for eleven/lærlingen, samfunnet og arbeidslivet
* Kjerneelementer i faget
* Fagspesifikk tekst om verdier og prinsipper i overordnet del
* Tverrfaglige temaer
* Grunnleggende ferdigheter i faget
1. Kompetansemål
2. Vurdering

Viktige dokumenter:

* Læreplanene og høringsdokumentene [Lenke](https://www.udir.no/laring-og-trivsel/lareplanverket/fagfornyelsen/skisser-til-nye-lareplaner-pa-vg1-yrkesfag/)
* Retningslinjer for utforming av nasjonale og samiske læreplaner for fag i LK20 og LK20S [Lenke](https://www.udir.no/contentassets/d17329d700824c6386d1a1b41acb61c5/retningslinjer-for-utforming-av-nasjonale-og-samiske-lareplaner-for-fag-i-lk20-og-lk20s-fastsatt-av-kd-ny-11.10.2018-004.pdf).
* Overordnet del – verdier og prinsipper for grunnopplæringen [Lenke](https://www.udir.no/laring-og-trivsel/lareplanverket/overordnet-del/).
* Rammeverk for grunnleggende ferdigheter [Lenke](https://www.udir.no/laring-og-trivsel/lareplanverket/grunnleggende-ferdigheter/rammeverk-for-grunnleggende-ferdigheter/).
* Nytt utdanningsprogram for design og tradisjonshåndverk: svar på oppdrag fra

midlertidig gruppe. Dokumentet er vedlagt innkallingen (e-post).

Prosess i rådsmøtet:

1. Merete A. Embretsen og Svein informerer om arbeidet med Vg1-læreplanen og læreplangruppas tanker om læreplanutkastet.
2. Kort om læreplansjangeren fra Marianne Westbye
3. Rådsmedlemmene deles inn i tre grupper og jobber med å fordype seg i bakgrunnsdokumentene og læreplanutkastet og utformer forslag til innspill. Se spørsmål til gruppearbeidet i vedlegg 1.
4. På bakgrunn av gruppearbeidet utformer rådet et forslag til innspill, ev. videre prosess for å ferdigstille et innspill.

*Forslag til vedtak: Foreligger ingen forslag til vedtak. Det settes av god tid til å behandle saken i rådsmøtet.*

**14.2.19 Høring – forslag til nye læreplaner for grunnskolen og de gjennomgående fagene i videregående opplæring**

Læreplaner for fag i grunnskolen og de gjennomgående fagene i videregående er ute til høring med frist 18. juni. Les høringen her: <https://www.udir.no/laring-og-trivsel/lareplanverket/fagfornyelsen/horing-nye-lareplaner/>

Spesielt aktuelt for FRDT er læreplanene i

* Norsk – egen yrkesfagspesifikk del
* Engelsk – egen yrkesfagspesifikk del
* Matematikk – egen utdanningsprogramspesifikk del
* Naturfag – egen utdanningsprogramspesifikk del
* Kunst og håndverk/ Duodji
* Arbeidslivsfag
* Utdanningsvalg

*Forslag til vedtak: FRDT avgir høringssvar til kunst og håndverk, matematikk og naturfag. Fristen er 18. juni. Rådet gir AU i mandat å utforme høringssvar, som sendes på e-post til rådsmedlemmene for innspill.*

**15.2.19 Fylkesbesøk**

Rådet har fått innvilget fylkesbesøk til Sogn og Fjordane eller Vestfold (FREL har fått innvilget Østfold).

Fagansvarlig ber rådet vurdere rådets arbeidskapasitet høsten 2019, og vurdere om fylkesbesøket kan legges til Vestfold (eventuelt med enkelte skole- og bedriftsbesøk i Østfold), og ses i sammenheng med rådsmøtet i september eller det planlagte ekstraordinære rådsmøtet i august.

*Forslag til vedtak: Fylkesbesøket gjennomføres i tilknytning med rådsmøtet i november – 27.-29. Rådsmedlemmene tar stilling til de to alternativene Vestfold eller Sogn og Fjordane.*

**16.2.19 Revidert søknad om endringer i struktur for møbeltapetsererfaget**

FRDT har mottatt en revidert søknad om endringer i struktur for møbeltapetsererfaget.

Se revidert søknad i vedlegg 2.

*Forslag til vedtak: Rådet støtter søknaden og videresender den til Utdanningsdirektoratet*

**17.2.19 Fordypninger i Vg3/ opplæring i bedrift**

Sak ettersendes.

*Forslag til vedtak: Foreligger ikke*

**18.2.19 Behovskartlegging for 2019 - Læremiddelutvikling i smale fagområder innenfor yrkesfaglige utdanningsprogram**

Utdanningsdirektoratet lyser årlig ut tilskudd til utvikling av læremidler innen fire kategorier:

* smale fagområder
* særskilt tilrettelagte læremidler
* læremidler for minoritetsspråklige elever
* universell utforming av læremidler innenfor alle fag og trinn.

Direktoratet ønsker innspill fra de faglige rådene på behov for læremidler. Se oppdrag i vedlegg 3. Frist for tilbakemelding innen 29 april 2019.

*Forslag til vedtak: Foreligger ikke*

**19.2.19 Gjennomgang av nye lærefag – spørsmål om repslagerfaget**

Kunnskapsdepartementet har bedt Utdanningsdirektoratet å gjennomgå lærefag opprettet siden 2010. Direktoratet skal sammenligne anslag over antall forventede læreplasser i søknad om opprettelse av lærefag med antall lærekontrakter etter opprettelsen av lærefaget.

Repslagerfaget ble opprettet som et særløpsfag i 2013. Det er inngått 1 lærekontrakt og oppnådd 2 svennebrev i faget. Direktoratet ber FRDT om å vurdere situasjonen i faget. Se vedlegg 4.

Frist for tilbakemelding er 30. april.

*Forslag til vedtak: Foreligger ikke*

**20.2.19 Orienteringssaker**

* Seminaret på Sundvollen
* Læreplanarbeidet for Vg2 og Vg3
* NOKUT – ordningen med godkjenning av utenlandsk utdanning
* Henvendelse fra Arbeidstilsynet
* Dialogseminar med Liedutvalget 9. mai

*Forslag til vedtak: Rådet tar sakene til orientering***Eventuelt**

|  |  |  |
| --- | --- | --- |
| **Læreplandel** | **Dokument som må ses i tilknytning til læreplandelen** | **Spørsmål til de ulike delene av læreplanen** |
| Om faget* Fagets relevans for eleven/lærlingen, samfunnet og arbeidslivet
* Kjerneelementer i faget
* Fagspesifikk tekst om verdier og prinsipper i overordnet del
* Tverrfaglige temaer
* Grunnleggende ferdigheter i faget
 | * Innspill fra midlertidig gruppe
* Overordnet del
* Overordnet del om tverrfaglige temaer
* Rammeverk for grunnleggende ferdigheter
 | Trekker beskrivelsen fram det viktigste i utdanningsprogrammets betydning for elever, samfunn og arbeidsliv?Er kjerneelementene i tråd med midlertidig gruppes anbefaling og beskrivelsene i sentralt innhold i fagene?Er det samsvar mellom kjerneelementene og kompetansemålene?Er verdigrunnlaget i overordnet del tydelig reflektert i læreplanen? Læreplanen kan ha fem grunnleggende ferdigheter: lesing, skriving, regning, muntlige ferdigheter og digitale ferdigheter. Disse ferdighetene er en del av den faglige kompetansen og nødvendige redskaper for læring og faglig forståelse. Synes du at de grunnleggende ferdighetene er godt nok ivaretatt i kompetansemålene? |
| Kompetansemål | * nytt kompetansebegrep
 | Har kompetansemålene for de tre programfagene et realistisk omfang sett opp mot timetallet i programfagene?Kompetansemålene skal gi lokalt handlingsrom til å velge hvilket innhold opplæringen skal ha, og hvordan opplæringen skal organiseres. Målene skal gi rom for at elevene lærer på ulike måter, og målene skal åpne for å kunne bruke et bredt repertoar av læringsaktiviteter og læringsarenaer. Har vi fått til dette i kompetansemålene? |
| Vurdering |  | Læreplanen inneholder en fagspesifikk omtale av vurdering. Omtalen skal uttrykke hva elevene samlet sett skal vurderes etter og være en støtte til lærere i underveis- og standpunktvurderingen. Har vi fått til dette i de fagspesifikke tekstene om vurdering? |
| Generelt |  | Er læreplanen relevant for elevene, og fremtidsrettet og relevant for arbeidslivets behov?Er språket i læreplanen klart og tydelig?Er samisk innhold relevant for Vg1 i utdanningsprogrammet? |

**Vedlegg 1 – Spørsmål til arbeidet med læreplanskisse for Vg1**

**Vedlegg 2 Revidert søknad om endringer i struktur for møbeltapetsererfaget**

****

**Vedlegg 3 Behovskartlegging læremiddelutvikling**

|  |
| --- |
|  |
| Saksbehandler: Astrid EggumAvdeling for rammeplan barnehage og læreplan grunnskole | Vår dato: 01.04.19 |  |
|  |  |  |
|  |

Faglig råd

|  |
| --- |
| Dato: 24. og 25. april 2019 |
| Sted: Utdanningsdirektoratets lokaler  |
|  |  |
| Vedtakssak | Læremiddelutvikling innen yrkesfaglige utdanningsprogram |
| Dokument | Til behandling |
| Vedlegg | Oppsummering, kartlegging læremiddelbehov smale fagområder 2018 |

Behovskartlegging for 2019 - Læremiddelutvikling i smale fagområder innenfor yrkesfaglige utdanningsprogram

Utdanningsdirektoratet lyser årlig ut tilskudd til utvikling av læremidler innen fire kategorier: smale fagområder, særskilt tilrettelagte læremidler, læremidler for minoritetsspråklige elever og universell utforming av læremidler innenfor alle fag og trinn. Bakgrunnen for utlysningen av tilskudd til læremidler innenfor disse områdene er Stortingets årlige bevilgning over Prop. 1 S, kap. 220, post 70. Tilskuddsmidlene skal bidra til utvikling av produksjon av læremidler der det ikke er markedsgrunnlag for kommersiell utgivelse.

Tilskuddsordningen innen smale fagområder skal i utgangspunktet gi støtte til

* nye prosjekter, revidering og komplettering med digitalt innhold. Dette gjelder alle fag med elevkull under 3000 elever/lærlinger på landsbasis.
* forprosjekter som har fokus på digitale læremidler, nyskaping og innovasjon spesielt tilrettelagt for yrkesfagene. Dette gjelder alle fag med elevkull under 3000 elever/lærlinger på landsbasis. Dette vil imøtekomme regjeringens digitaliserings strategi og kan danne et grunnlag for senere prioriteringer for tilskuddsordningen

I forkant av utlysningen for 2018 for tilskuddsordningen innen smale fagområder ble det gjennomført en enkel behovskartlegging, blant annet i samarbeid med de faglige rådene, se oppsummering fra denne i vedlegg.

For 2019 vil vi vurdere om det skal lyses ut tilskudd til komplettering av læremidler med digitalt innhold generelt, og/eller om vi skal ha en mer spisset utlysing hvor vi legger føringer for hvilke utdanningsprogram det skal gis tilskudd til. Samtidig må det vurderes behov for utvikling av nye læremidler i yrkesfag i påvente av endringene i tilbudsstrukturen. Til denne vurderingen ønsker vi innspill fra de faglige rådene ut fra følgende spørsmål:

1. Bør prioritering av nye læremidler settes i gang for de fire nye utdanningsprogrammene?
* Design og tradisjonshåndverk
* IKT og medieproduksjon
* Salg, service og reiseliv
* Frisør, - blomster- og interiørdesign

1. Er det programfag eller lærefag som har et behov for revidering av læremidler, for eksempel legge til digitale elementer? Ta gjerne utgangspunkt i den vedlagte oppsummeringen fra kartleggingen i 2018.

Tilbakemeldingene sendes på e-post til aeg@udir.no

**Svarfrist: innen 29. april**.

Vedlegg 1

Behovskartlegging fra 2018

|  |  |  |
| --- | --- | --- |
|  | Tilbakemeldinger 2017 | Tilbakemeldinger 2018 |
| Bygg- og anleggsteknikk | - | Alle lærefag, Vg2 og Vg1 vil bli berørt som følge av tilbudsstrukturen. Rådet mener derfor at utvikling av nye læremidler bør vente slik at det blir sett i sammenheng med nye læreplaner. Rådet mener for øvrig at læremidlene må digitaliseres i mye større grad og forventer at dette er en linje også Udir legger seg på i nyutviklingen av læremidler de kommende år. |
| Design og håndverk | Bunadstilvirkerfaget – lærebok + digitaltHMS i frisørfaget – lærebok + digitaltProfileringsdesign – lærebok + digitalt Håndveverfaget – lærebok + digitaltBlomsterdekoratørfaget – revidering av lærebok + digitaltUr og instrumentmakerfaget –revidering av lærebøker + digitaltVg3 kostymesyerfaget | Faglig råd ønsker å beholde listen med oversendte forslag fra 2017, i tillegg til at kostymesyerfaget skal settes inn på listen, da det ikke finnes læremiddel i dette lærefaget per dags dato. |
| Elektrofag | Læremidler bør utvikles for Vg3-fag som ikke omfattes av endringer i tilbudsstrukturen. * Kuldemontør
* Ventilasjon (beskrivelse av faget som er vedtatt av rådet brukes som utgangspunkt inntil ny læreplan foreligger)
* Heis
* Togelektriker
* Automatisering
* Energimontør
 | Rådet foreslår utvikling av læremidler på Vg1 og Vg2-nivå utsettes til ny tilbudsstruktur er fastsatt og innholdet i fagene er kjent.Læremidler bør utvikles for Vg3-fag som ikke omfattes av endringer i tilbudsstrukturen. Vi ber Utdanningsdirektoratet ta hensyn til rådets vedtak ved prioritering av midler til læremidler. |
| Helse- og oppvekstfag | * Vg2 helseservicefag (fått støtte i 2008)
* Vg2 og Vg3 aktivitør
 | FRHO melder tilbake at de har tidligere identifisert behov i aktivitør og helseservicefag. Det vil også være behov for nye læremidler i årene som kommer, og når tilbudsstrukturen er ferdig. Det største behovet vil komme etter arbeid med nye læreplaner. |
| Naturbruk | Det er behov for læremidler i:* agronom
* skogbruk
* reindriftsfaget

også innen enkelte områder innenfor disse fagene.  | Det er ikke store endringer som er foreslått i utdanningsprogrammet for naturbruk. |
| Restaurant og matfag | Det er behov for utvikling av digitale læremidler (videofilmer) innenfor baker og konditor. | innstillingen fra 2017 står seg med noen små endringer. De digitale læremidlene bør omhandle sentrale fagemner som uansett vil være aktuelle å ha med i læreplanen når ny tilbudsstruktur er på plass. Materiell som har til hensikt å vise grunnleggende teknikker vil være aktuelt uavhengig av endringene på Vg2. |
| Service og samferdsel | - | I lys av ny tilbudsstruktur og nye læreplaner vil nok fremtidige utlysninger være mer aktuelle for rådet å ta stilling til. |
| Teknikk og industriell produksjon | - | FRTIP har vurdert henvendelsen fra direktoratet om utlysning av tilskudd til læremidler. Når tilbudsstrukturen nå er vedtatt og offentliggjort ser rådet at det per tidspunkt ikke er behov for nytt materiell for fagene innenfor utdanningsprogrammet TIP. Rådet ønsker å avvente utvikling av læremidler til nye læreplaner er på plass. |

Oversikt over tilskudd som ble gitt fra 2016- 2018

2018

|  |  |
| --- | --- |
| Utdanningsprogram | Fag |
| Bygg og anleggsteknikk | Komplettering av fire berikede digitale lærebøker |
| Elektrofag | Automatiseringsteknikk Vg2/Vg3 digitalt læremiddel |
| Service og samferdsel | Sikkerhetsfaget |

2017

|  |  |
| --- | --- |
| Utdanningsprogram | Fag |
| Bygg og anleggsteknikk | Fagbok for Glassfagene |
| Elektrofag | Nye lærebøker Vg3 heismontørfaget |
|  | Ny lærebok Vg3 tavlemontørfaget |
| Helse og- oppvekstfag | Portørfaget Vg3 |
| Naturbruk | Naturbruk Vg1 |
| Teknikk og industriell produksjon | Grafisk produksjonsteknikkfaget Vg3 |
|  | Grafisk design |

2016

|  |  |
| --- | --- |
| Utdanningsprogram | Fag |
| Bygg og anleggsteknikk | Vg2/vg3 anleggsgartner |
|  | Vg2 Treteknikk og Trevare- og bygginnredningsfaget |
|  | Vg2 Klima-, energi og miljøteknikk; vg3/tak og membrantekkerfaget - opplæring i bedrift |
| Elektofag | Data og kommunikasjon Vg1 elektrofag  |
|  | Elenergi Vg1 elektrofag  |
|  | Elektroteknikk - Grunnleggende teori og praktiske øvinger |
|  | Automatiseringsteknikk 1 og 2,  |
|  | Elektrofag - Energimontør |
| Medier og kommunikasjon  | Medier og kommunikasjon Vg1 SF |
| Service og samferdsel | Transport og logistikk |
|  | logistikkfaget Vg3 |

**Vedlegg 4 Gjennomgang av nye lærefag – spørsmål om repslagerfaget**

|  |
| --- |
|  |
| Saksbehandler: Monika Thollefsen | Vår dato:10.04.2019 | Vår referanse:2019/4265 |
|  | Deres dato: | Deres referanse: |
|  |

 Til faglig råd for design og tradisjonshåndverk

**Gjennomgang av lærefag opprettet siden 2010**

**Bakgrunn for saken**

Kunnskapsdepartementet har bedt Utdanningsdirektoratet å gjennomgå lærefag opprettet siden 2010. Direktoratet skal sammenligne anslag over antall forventede læreplasser i søknad om opprettelse av lærefag med antall lærekontrakter etter opprettelsen av lærefaget. Tilbudsstrukturen for de yrkesfaglige utdanningene endres løpende ved behov. I perioden 1.1.2010-31.12.2018 er det opprettet 6 nye lærefag. Repslagerfaget i design og håndverk er et av disse.

**Vurdering av repslagerfaget**

Hardanger fartøyvernsenter søkte om opprettelse av repslagerfaget i 2010. Søknaden ble støttet av faglig råd for design og håndverk. I søknaden oppgav fartøyvernsenteret at det var omlag 4-6 aktive repslagere i Norden. Begrunnelsen for opprettelsen av faget var ikke et stort rekrutteringsbehov i faget, men et ønske om å formalisere faget under opplæringsloven for å sikre kvaliteten på håndverket og at kunnskapen ikke forsvinner.

Faget ble opprettet som et særløpsfag i 2013. Det er inngått 1 lærekontrakt og oppnådd 2 svennebrev i faget.

**Spørsmål til faglig råd for design og tradisjonshåndverk**

Hvordan vurderer faglig råd situasjonen i repslagerfaget og fagets potensiale i arbeidsmarkedet?

Vi ber om en tilbakemelding fra rådet innen 30. april. Svaret sendes til post@udir.no med referanse 2019/4265.

Vennlig hilsen

Anne Katrine Kaels Monika Thollefsen

avdelingsdirektør seniorrådgiver

**Vedlegg 5 Henvendelse fra Arbeidstilsynet**

****

**Vedlegg 6 Invitasjon til dialogseminar med Liedutvalget 9. mai**

# **Yrkeskompetanser for framtiden – velkommen til dialogseminar 9. mai 2019**

Liedutvalget leverte høsten 2018 sin delinnstilling 2018:15 *Kvalifisert, forberedt og motivert*, der utvalget peker på styrker og svakheter ved dagens videregående opplæring. I desember 2019 kommer utvalgets hovedinnstilling, der utvalget skal vurdere og foreslå nye modeller for videregående opplæring for unge og voksne. Les mer om utvalget på [www.liedutvalget.no](http://www.liedutvalget.no)

I utvalgets mandat står det blant annet at utvalget skal:

* Vurdere om videregående opplæring har en struktur og et innhold som legger til rette for at flest mulig fullfører videregående opplæring
* Vurdere om dagens modell for videregående opplæring tilfredsstiller arbeidslivets og samfunnets behov for kompetanse
* Vurdere om dagens modell i tilstrekkelig grad fremmer lærelyst og motivasjon
* Vurdere behovet for endringer i ansvarsfordelingen mellom nasjonale myndigheter, skoleeier og arbeidsliv
* Vurdere behovet for å utvide ordninger for kompetanse på lavere nivå
* Vurdere hvordan man kan legge til rette for at voksne kan oppnå studiekompetanse eller fag- eller svennebrev/yrkeskompetanse
* Vurdere hovedmodellen og ansvarsforholdene i de yrkesfaglige utdanningsprogrammene, overganger mellom yrkesfag og studieforberedende, herunder påbygging til generell studiekompetanse
* Utvalget skal komme med forslag til konkrete endringer i strukturen/organiseringen og fagsammensetningen.
* Vurdere fellesfagenes plass om omfang i de ulike løpene

I utvalgets mandat vises det til at fylkeskommunens ansvar for videregående opplæring og prinsippene for trepartssamarbeidet i fagopplæringen mellom nasjonale myndigheter, skoleeier og arbeidsliv har stort sett har vært de samme siden Reform 94. Gjennomføring har over tid vært en stor utfordring, spesielt på yrkesfaglige programmer. Utvalgets delinnstilling viser at om lag halvparten av dem som fullfører og består som startet et løp med sikte på yrkeskompetanse, faktisk ender opp med slik kompetanse etter fem år. Resten har underveis skiftet til løp som gjør dem studieforberedt.

Det er også en vedvarende mangel på læreplasser. De siste årene har det hvert år vært mellom 7 000 og 9 000 som ikke har fått læreplass. I innspillsmøter utvalget har arrangert, har det blitt gitt flere innspill som gjelder fag- og yrkesopplæringen.

Med utgangspunkt i de styrker og svakheter utvalget har pekt på i delinnstillingen, ønsker vi å invitere til et dialogseminar onsdag 9. mai. Benytt følgende lenke for påmelding til seminaret – [påmelding](https://response.questback.com/isa/qbv.dll/ShowQuest?QuestID=5332475&sid=EZy7QnTuME)

Vi ønsker at deltakerne på seminaret skal diskutere og gi innspill til utvalget på ulike muligheter og utfordringer for framtidens yrkesfaglige utdanningsprogrammer, samt aktuelle

løsninger og forutsetninger for å lykkes, herunder roller og ansvar i arbeidsliv versus utdanning.

Frist for påmelding er 26. april. Påmeldte til seminaret vil få tilsendt endelig program og dokumenter for forberedelse på forhånd.

Dialogseminaret finner sted i Kunnskapsdepartementet, Kirkegt. 18.

Vi håper på stort fremmøte og engasjert debatt!

Med vennlig hilsen

Ragnhild Lied

Utvalgsleder

**Program**

Deltakerne på seminaret får tilsendt et dokument som beskriver nærmere tema og problemstillinger i begynnelsen av mai.

|  |  |
| --- | --- |
| 09.30-10.00 | Ankomst Kunnskapsdepartementet |
| 10.00-10.10 | Velkommen ved Ragnhild Lied |
| 10.10-11.30 | **På vei mot framtidens yrkeskompetanse – hvilke yrkesfaglige tilbud bør vi ha?*** Innledning ved utvalgsmedlem Vidar Lande: utfordringer og løsningsforslag
* Gruppearbeid
* Plenumsgjennomgang
 |
| 11.30-12.30 | Lunsj |
| 12.30-13.50 | **På vei mot framtidens yrkeskompetanse – hvilke krav må stilles til innholdet i opplæringen?*** Innledning ved utvalgsmedlem Anna Hagen Tønder: utfordringer og løsningsforslag
* Gruppearbeid
* Plenumsgjennomgang
 |
| 13.50-14.10 | Pause |
| 14.10-15.30 | **Roller og ansvar i fag- og yrkesopplæringen – hvem gjør hva?*** Innledning ved utvalgsmedlem John Arve Eide i utvalget: utfordringer og løsningsforslag
* Innledning ved regional aktør
* Gruppearbeid
* Plenumsgjennomgang
 |
| 15.30-15.45 | **Avrunding**Utvalgsleder Ragnhild Lied takker av |

Rammen for seminaret er 80 deltakere, fordelt på følgende inviterte:

|  |  |
| --- | --- |
| Faglige råd | Inntil 30 deltakere |
| Fylkeskommuner, eventuelt representanter fra fagnemnder/Y-nemnder | Inntil 24 deltakere |
| Referansegruppen | 17 deltakere |
| Utdanningsdirektoratet/sekretariatet for faglige råd | 1 deltaker |
| Utvalget og sekretariatet | 14 deltakere |